stanford-oval/wikipedia huggingface dataset:
Criminal (שיר של נאטי נטשה)
וידאו קליפ

הווידאו קליפ המלא שצולם לשיר, הועלה לערוץ היוטיוב של פינה רקורדס ב-18 באוגוסט 2017. תחילה, ניתן לראות את אוזונה כשהוא עומד ליד תאים בבית כלא, ואת נטשה כשהיא מוכנסת בכוח לבית הכלא גם כן. לאחר מכן שניהם מתחילים לשיר את השיר.
לאורך אורכו של הקליפ נראית נטשה כשהיא לצידו של אוזונה, ומדי פעם יש סצנה שבה נוכחות כמה רקדניות ליווי הרוקדות מאחוריה, ואותה אוכלת סוכרייה על מקל. לקראת הסוף, נראית נטשה כשהיא מוצבת בחדר אפלולי, מחוברת לכיסא חשמלי, ואת אוזונה שמתקרב אליה כדי לנשק אותה. בסצנה הסופית ניתן לראות את השניים כשהם מתנשקים, ואת מפקד בית הכלא מפעיל את הכיסא החשמלי, ושניהם מתחשמלים למוות.
הקליפ זכה להצלחה עולמית, כאשר צבר למעלה מ-2.1 מיליארד צפיות, והפך לסרטון ה-5 הכי נצפה של 2017, ולסרטון הנשי הנצפה ביותר לאותה שנה.
מיקומי שיא

השיר זכה להצלחה עולמית, ובשיאו הגיע אל המקום ה-95 במצעד הבילבורד הוט 100.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אורוגוואי | מוניטור לטינו | 2 |  |
|  איטליה | מצעד הסינגלים האיטלקי | 69 |  |
|  אל סלוודור | מוניטור לטינו | 1 |  |
|  אקוודור | מוניטור לטינו | 19 |  |
|  ארגנטינה | ארגנטינה הוט 100 | 7 |  |
|  ארצות הברית | בילבורד הוט 100 | 95 |  |
|  ארצות הברית | מצעד השירים הלטיניים | 5 |  |
|  ארצות הברית | מצעד השירים המוסטרמים | 5 |  |
|  ארצות הברית | מצעד השירים הדיגיטליים | 18 |  |
|  בוליביה | מוניטור לטינו | 3 |  |
|  גואטמלה | מוניטור לטינו | 9 |  |
|  הונדורס | Honduras Top 50 | 2 |  |
|  הרפובליקה הדומיניקנית | מוניטור לטינו | 3 |  |
|  ונצואלה | רקורד ריפורט | 18 |  |
|  מקסיקו | טופ 100 – מקסיקו | 48 |  |
|  ניקרגואה | מוניטור לטינו | 2 |  |
|  ספרד | PROMUSICAE | 1 |  |
|  פורטוגל | מצעד הסינגלים הפורטוגזי | 89 |  |
|  פנמה | מוניטור לטינו | 12 |  |
|  פרגוואי | מוניטור לטינו | 1 |  |
|  פרו | מוניטור לטינו | 1 |  |
|  צ'ילה | צ'ילה טופ 20 | 4 |  |
|  קולומביה | נשיונל-רפורט | 4 |  |
|  קוסטה ריקה | מוניטור לטינו | 12 |  |
|  שוודיה | סוורייטופליסטן | 19 |  |
|  שווייץ | המצעד השווייצרי | 91 |  |
|   ‏‏‏  מצעדי סוף שנה (2017)> מדינה |   ‏‏‏  מצעדי סוף שנה (2017)> מצעד |   ‏‏‏  מצעדי סוף שנה (2017)> מיקום שיא |   ‏‏‏  מצעדי סוף שנה (2017)>  |
| --- | --- | --- | --- |
|  אל סלוודור | מוניטור לטינו | 10 |  |
|  ארצות הברית | מצעד השירים הלטיניים | 48 |  |
|  הונדורס | Honduras Top 50 | 3 |  |
|  הרפובליקה הדומיניקנית | מוניטור לטינו | 67 |  |
|  ניקרגואה | מוניטור לטינו | 2 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארגנטינה | ארגנטינה הוט 100 | 18 |  |
|  הרפובליקה הדומיניקנית | מוניטור לטינו | 54 |  |
נתוני מכירות

| מקום | מכירות |
| --- | --- |
איטליה (FIMI): 130,000
אמריקה הלטינית (IFPI Latin America): 340,000
אקוודור (IFPI Ecuador): 200,000
ארגנטינה (CAPIF): 450,000
ארצות הברית (RIAA): 1,500,000
ברזיל (Pro-Música Brasil): 40,000
גרמניה (BVMI): 70,000
הולנד (NVPI): 20,000
ונצואלה (APFV): 60,000
מלזיה (RIM): 20,000
מקסיקו (AMPROFON): 1,010,000
ספרד (PROMUSICAE): 300,000
פולין (ZPAV): 20,000
פורטוגל (AFP): 20,000
פרו (IFPI Peru): 460,000
צ'ילה (IFPI Chile): 430,000
צרפת (SNEP): 100,000
קולומביה (ASINCOL): 160,000
שווייץ (IFPI Switzerland): 25,000
סיכום
בכל העולם: 7,000,000
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 18 באוגוסט 2017 | הזרמת מוזיקה • הורדה דיגיטלית | פינה |  |
יאיר יעקבי

| --- | --- |

 לידה:  20 ביוני 1983 (בן 41) ט' בתמוז תשמ"ג רעננה
 מדינה:  ישראל ישראל
 פרופיל ב-IMDb
 
יאיר יעקבי (נולד ב-20 ביוני 1983, ט' בתמוז ה'תשמ"ג) הוא קומיקאי, סטנדאפיסט, במאי, תסריטאי ושחקן ישראלי, חבר בהרכב הקומי "אנדרדוס" וכותב טור שבועי בעיתון מוסף "אתנחתא", מבית העיתון "בשבע".
ביוגרפיה

נולד ברעננה לשושנה והרב יוסף יעקבי. למד בישיבת ההסדר קריית שמונה, ב-2008 סיים תואר ראשון בחינוך ותואר שני במנהל עסקים בהתמחות במערכות מידע באוניברסיטת בר-אילן.
בשנים 2009–2012 עבד במערכות המידע בבנק אגוד לישראל.
ביוגרפיה > קריירה

בשנת 2011 פנה אליו נדב נוה והציע לו להצטרף להרכב קומי דתי, יחד עם חברם לספסל הלימודים מתן צור. יעקבי נענה להצעה והמליץ לצרף חבר נוסף שהכיר משירותו הצבאי, אשר בן-אבו. הארבעה הקימו יחד את ההרכב הקומי "אנדרדוס". להרכב סרטוני רשת רבים, קליפים, פרסומות, שלושה מופעי מערכונים ושישה מחזות זמר לילדים, וכן אלפי עוקבים ברשתות החברתיות.
ב-2013 החל לעבוד בחברת ההפקות רוגטקה של שלמה בלס (ממפיקי "לאטמה" בעבר) ככותב ובמאי וידאו. בין השאר בקמפיינים עבור ניר ברקת, אבי וורצמן ויריב לוין, כמו גם בסרטוני הסברה עבור דני אילון, צעירי אגודת חב"ד, מועצת יש"ע ועוד. בין השאר כתב יחד עם האחרון את סדרת מערכוני "ג'ון קרי פתרונות בע"מ" שהתפרסמו בארצות הברית והביאו אף לתגובה של מחלקת המדינה של ארצות הברית.
בשנים 2016–2017 כתב מדור שבועי סאטירי במגזין "מוצש" של "מקור ראשון".
בשלהי שנת 2016 העלה יחד עם אורי מלמד ואמיר מויאל את מופע הסטנדאפ המשולש שכלל קטעי סטנדאפ שונים משולבים בערב אחד.
באפריל 2017 החל לכתוב טור אישי שבועי בעמוד האחורי של "בשבע", הטור כולל בדרך כלל סיפורים סאטיריים על הנעשה במגזר ומחוצה לו וכן הצצה מבודחת לחייו האישיים של יעקבי. בינואר 2020 עבר הטור למוסף "אתנחתא" על פני עמוד שלם.
בינואר 2018 השיק יעקבי את מופע הסטנדאפ המלא שלו "אומר מעט מדבר הרבה". המופע עוסק בזוגיות, רווקות מאוחרת, יחסי דתיים-חילונים ועוד. מאז השקתו עלה המופע מאות פעמים ברחבי ישראל.
יעקבי הוא מחזאי שותף ושחקן בשישה מחזות זמר של אנדרדוס - "חלומות במגירה", "הדייג ודג הזהב", "מערת האוצר", "הרפתקה בחלל" "הרפתקאות האביר פומפדור" ו"המסע לארץ איבוד". הוא כתב ושיחק בשלושה מופעי המערכונים של אנדרדוס - אנדרדוס 1, אנדרדוס 2, והמופע שהושק ב-2019 - "גברים שהשתיקה יפה להם".
כותב ומפיק סרטונים הומוריסטיים יחד עם המאייר הלל שלפין בערוץ "שלפין ויעקבי עושים מה בא להם" ביוטיוב. בין הסרטונים: "מרחשוון" ו"אם טראמפ נשיא" שגרפו מאות אלפי צפיות ביוטיוב ובפייסבוק.
מיולי ועד דצמבר 2019 שידר פודקאסט קומי-פוליטי-מיגזרי-אקטואלי-שבועי "יורים בנגמ"ש" יחד עם מתן צור.
בשנים 2021–2022, הוא ומתן צור שידרו הסכת בכאן הסכתים בשם "צור ויעקבי" שהיווה המשך ל"יורים בנגמ"ש",ההסכת עבר כשתי עונות והופסק לעת עתה.
ביוני 2021 הוציא את ספרו לא עשו חכמינו בהוצאת ידיעות ספרים שמאגד את סיפוריו הסאטירים מ"בשבע" ובמות אחרות.
ביוגרפיה > חיים אישיים

נשוי לאריאלה, גר בעץ אפרים שבשער השומרון ואב לארבעה.
הערות שוליים

↑  Facebook, www.facebook.com
↑  מי הפרסומאי מאחורי קמפיין החגים המוצלח של חב"ד? באתר פיצ'פקעס
↑  יאיר יעקבי מצטרף לעיתון 'בשבע', באתר ערוץ 7, 4 באפריל 2017
↑  תוכנית יורים בנגמ"ש
↑  צור ויעקבי, באתר פודקאסטים
↑  אריאל פייגלין, אמרו מעכשיו - הסופר יאיר יעקבי, באתר ערוץ 7, 24 ביוני 2021
| --- | --- |
בקרת זהויות :  NLI: 987012340967705171  GND: 1260658937  LCCN: no2022006310  MusicBrainz: c77ff767-1cca-48b9-b292-1f883fb3071e  VIAF: 6207164298372108630002   WorldCat (עם VIAF): 6207164298372108630002
חומצה מתיל-מלונית

| --- | --- |

מבנה סכמטי של חומצה מתילמאלונית עם סימון אטומים קיצוניים של פחמן
 
 מבנה סכמטי של חומצה מתילמאלונית בלי סימון אטומים קיצוניים של פחמן
 כתיב כימי:  C₄H₆O₄ 
 מסה מולרית:  118.088 גרם/מול
 מספר CAS:  516-05-2
 צפיפות:  1.455 גרם/סמ"ק
 טמפרטורת היתוך:  134 °C   407.15 K
 חומציות:  3.07 ‏pKa
 
חומצה מתיל-מלונית (MMA) היא תרכובת כימית השייכת לקבוצת החומצות הדיקרבוקסיליות, המורכבת מהמבנה הבסיסי של חומצה מלונית (אנ') שנושאת קבוצת מתיל. המלחים של החומצה המתיל-מלונית נקראים מתילמלונטים.
חילוף החומרים של החומצה המתיל-מלונית

להפקת החומצה המתיל-מלונית נדרשים מספר חומרים כימיים, שכוללים את ארבע חומצות האמינו החיוניות (אנ'): מתיונין, ולין, תראונין ואיזולאוצין, חומצות שומן בלתי רוויות אי-זוגיות (אנ'), חומצה פרופנואית מתסיסת חיידקי מעיים, שרשרת פחמנים ארוכה של כולסטרול, ותימין.
החומצה המתיל-מלונית היא תוצר לוואי של מסלול חילוף החומרים של פרופיונאט (אנ'). מסלול חילוף החומרים של פרופיאונט כולל מספר שלבים. נגזרת הפרופיונאט, פרופיוניל-קואנזים A הופכת למתיל-פרופיונילקואנזים A על ידי האנזים פרופיוניל-קואנזים A דקרבוקסילאזה (אנ'), ומומרת ל-L-מאלונילקואנזים A על ידי האנזים מתילמלאניל-קואנזים A אפימראזה (אנ'). הכניסה למעגל קרבס (מעגל חומצת הלימון) מתרחשת באמצעות המרה של L-מתילמאלוניל-קואנזים A למולקולה של L-סוקצימיל-קואנזים A על ידי האנזים מתילמאלוניל-קואנזים A מוטזה (אנ'). בריאקציה זו משמש ויטמין B12 כקו-פקטור בצורה של אדנוזילקובאלאמין (אנ'). מסלול הפירוק של מפרופיוניל-קואנזים A לסוקציניל-קואנזים A מייצג את אחד המסלולים החשובים ביותר במעגל קרבס, והוא שייך לקבוצה של ראקציות כימיות המכונה ראקציה אנפלרוטית (אנ'). חומצה מתיל-מלונית נוצרת כתוצר לוואי של מסלול מטבולי זה, כאשר המולקולה של D-מתילמאלוניל-קואנזים A מבוקע לחומצה מתיל-מלונית וקואנזים A על ידי האנזים D-מתילמאלוניל-קואנזים A הידרולאזה. האנזים אצטילמתילמלונית סינטטזה-קואנזים A המקודד על ידי הגן ACSF3 אחראי בתורו להמרה של החומצה המתיל-מלונית וקואנזים A למתילמאלוניל-קואנזים A.
תופעות קליניות

מספר רב של תופעות קליניות (אנ') מלוות בעליה משמעותית של חומצה מתיל-מלונית בשתן ובדם.
תופעות קליניות > מחסור בוויטמין B12

עליה של חומצה מתיל-מלונית בדם עשויה להצביע על מחסור בוויטמין B12, אך אינה ייחודית למחסור בוויטמין זה מפני שגם באנשים שאינם סובלים ממחסור בוויטמין B12 עלולה להופיע עליה בחומצה המתיל-מלונית בדם ובשתן. במבחנים קליניים נמצא שעליה בחומצה מתיל-מלונית מופיעה ב-90-98% מהחולים עם מחסור בוויטמין B12.
ידוע שאצל 20-25% מטופלים מעל גיל 70 יש רמות גבוהות של חומצה מתיל-מלונית בדם, אך ל-25-33% ממטופלים אלה אין מחסור בוויטמין B12. לכן, בדיקת רמות חומצה מתיל-מלונית בדם אינה מומלצת באופן שגרתי בקרב קשישים.
תופעות קליניות > מחלות מטבוליות

רמות גבוהות של חומצה מתיל-מלונית מלוות ברמות גבוהות של חומצה מלונית עשוי להצביע על המחלה המטבולית אצידוריה משולבת חומצה מלונית ומתיל-מלונית (CMAMMA). על ידי חישוב היחס בין חומצה מלונית לחומצה מתיל-מלונית בנסיוב, ניתן להבחין בין תופעה של CMAMMA לבין חומצה מתיל-מלונית קלאסית, כתוצאה ממחסור באנזים אצטילמתיל-מלונית סינטטזה-קואנזים A.
תופעות קליניות > סרטן

הזדקנות מזרזת התפתחות של גידולים סרטניים מסוימים, כגון סרטן השד כמו גם סוגי סרטן נוספים. התמותה מסרטן מעל גיל 65 עולה באופן משמעותי, בין היתר בגלל היווצרות מוגברת של מספר גורמי הזדקנות שהבולטים מבניהם הם חומצה מתיל-מלונית (MMA) Methylmalonic acid, חומצה פוספואניל פירובית Phosphoenolpyruvic acid- (PEP) וחומצה קינולינית Quinolinic acid (QA) שנוצרות עקב שינויים מוטגניים מוגברים בגיל הזקנה. מחקרים מעבדתיים הוכיחו כי החומצה המתיל-מלונית עשויה לגרום לשינויים פיזיולוגיים משמעותיים בתאים סרטניים, הגורמים לשגשוג מזורז של תאים אלה והגברת אלימותם של התאים הסרטניים.
תופעות קליניות > צמיחת יתר של חיידקי המעי הדק

צמיחת יתר של חיידקי המעי הדק עלולה להוביל גם לרמות גבוהות של חומצה מתיל-מלונית, עקב התחרות של חיידקים בתהליך הספיגה של ויטמין B12. הדבר נכון הן לגבי ויטמין B12 ממזון והן לגבי תוספים הניתנים דרך הפה, וניתן לעקוף אותו על ידי הזרקת ויטמין B12. כמו כן, משערים ממחקרי מקרה של חולים עם תסמונת המעי הקצר, כי צמיחת יתר של חיידקי המעי מובילה לייצור מוגבר של חומצה פרופנואית, שמעידה על אפשרות להצטברות של החומצה מתיל-מלונית. הוכח שבמקרים אלה, רמות החומצה המתיל-מלונית חזרו לרמות נורמליות עם מתן התרופה מטרונידזול (אנ').
בדיקות כמותיות של חומצה מתיל-מלונית בדם

ריכוז החומצה המתיל-מלונית בדם נמדד בשיטות ספקטרופוטומטריות, במכשיר GC-MS (כרומטוגרפיית גז-ספקטרופוטומטריית מסה) או במכשיר LC-MS (כרומטוגרפיית נוזלים-ספקטרופוטומטריית מסה). הערכים של חומצה מתיל-מלונית באנשים בריאים בדם נעים בין 73 ל-271 ננומול/ליטר.
כחול בוהק FCF

כחול בוהק FCF (באנגלית: Brilliant Blue FCF), הוא צבע עבור מאכלים וחומרים שונים. הוא מיוצג כצבע מאכל באמצעות מספר E כ-E133. המראה שלו הוא אבקה כחולה-אדמדמה והוא מסיס במים.
כימיה

כחול בוהק FCF הוא פיגמנטי צביעה סינתטי הנוצר באמצעות ארומטיות מנפט. הוא יכול להיות משולב עם טרטרזין (E102) במטרה לייצר גוונים שונים של ירוק.
שימושים

בגלל צבע הכחול, ניתן למצוא אותו לעיתים בגלידות, אפונה בפחית, מרקים, שלגונים, מוצרי חלב, ממתקים ומשקאות, בעיקר בליקר קוראסאו. הוא משמש גם בסבונים, שמפו, תכשירי שטיפת פה ומוצרי הגיינה נוספים. במדעי האדמה נעשה שימוש בצבע הכחול על מנת לדמות חדירת מים לקרקע ולבחון את דרכי הפצתם.
בריאות ובטיחות

כחול בוהק FCF הוא צבע מאכל מאושר לשימוש באיחוד האירופי וארצות הברית וכן במדינות אחרות. יש לו היכולות ליצור תגובה אלרגית אצל אנשים בעלי אסתמה. בשנת 2003 הוציא מנהל המזון והתרופות האמריקאי הודעה לציבור במטרה לידע אותו בפוטנציאל הסכנה הקיים בצבעי מאכל סינתטיים. הצריכה היומית המקובלת לכחול בוהק FCF היא 10 מיליגרם לק"ג משקל גוף ליום.
בממתק סמרטיס בבריטניה, עשו שימוש בצבע כחול בוהק FCF עד שנת 2008 (עליון), לאחר מכן הוא הוחלף בצבע הטבעי ספירולינה (תחתון).
טסלה סמי

| --- | --- |

 מאפיינים כלליים
 יצרן:  טסלה
 שנות ייצור:  2022
 סיווג:  Class 8 heavy-duty truck
 מפרט טכני
 מנוע:  מנוע חשמלי 
 צריכת דלק:  805 ק"מ להטענה אחת
 סוללה:  900 ואט-שעה 
 מעצב:  ג'רום גליאן 
 
טסלה סמי היא משאית חשמלית מונעת מצבר. הדגם נחשף ב-16 בנובמבר 2017 ויצורו החל בשנת 2022 על ידי חברת טסלה, המסירה הראשונה בוצעה בדצמבר 2022.
החברה הודיעה בתחילה כי טווח הנסיעה של המשאית יהיה 805 ק"מ להטענה מלאה, ויהיה ניתן לנסוע 644 ק"מ לאחר הטענה של 80%, המתבצעת בתוך 30 דקות בלבד באמצעות טעינה על ידי המטענים הייעודיים של טסלה.
מנכ"ל טסלה, אילון מאסק, אמר כי המשאית תגיע עם טכנולוגיית הטייס האוטומטי של טסלה כסטנדרט המאפשר מצב נהיגה חצי-אוטונומית על כבישים מהירים.
בכנס מחזיקי מניות ב-6 ביוני 2018 רמז מאסק על כך שנתוני המשאית יהיו אף טובים יותר ממה שפורסם בתחילה.
היסטוריה

המשאית הוזכרה לראשונה בתוכנית של טסלה מ-2016. החברה אמרה באותו זמן שיש להם אב טיפוס למשאית שתשתמש במנועים חשמליים מסוג זהה לזה המשמש בטסלה מודל 3. עד אפריל 2017 הוביל ג'רום גליאן, סגן נשיא תוכניות הרכב של טסלה, את תוכנית הטסלה סמי.
חשיפת הסמי התרחשה במסיבת עיתונאים ב-16 בנובמבר 2017, בה סיפק מאסק פרטים נוספים לגביה. הוא לא חשף את המחיר, אך טען כי נסיעה ב'סמי' תעלה 20 סנט פחות למייל מאשר משאית דיזל. נבואה זו תלויה בעלות החשמל במקום שבו ייטען הסמי; העלות הגבוהה בקליפורניה, למשל, עשויה לגרום לעלות נסיעה לא כדאית בהשוואה למחירי הדלק.
ב-24 בנובמבר פרסם מאסק את המחיר הצפוי של הגרסאות עבור 480 ק"מ ו-805 ק"מ. טווח המחירים בין הגרסאות יהיה $150,000 ו-$180,000 דולר, בהתאמה.
בדצמבר 2022, באירוע שהתקיים במטה חברת טסלה בנבדה, נמסרו המשאיות הראשונות, כאשר חברת פפסיקו שהזמינה כמאה משאיות, הייתה הראשונה לקבל.
הזמנות

את ההזמנות ניתן היה לבצע מיום מסיבת העיתונאים, וכבר בדצמבר כ-400 משאיות הוזמנו. במקור סכום ההפקדה מראש היה 5,000 דולר, סכום אשר הוגדל ל-20,000 דולר לאחר החשיפה בנובמבר.
עד דצמבר 2017 הזמנות גדולות כללו את החברות: אנהאוזר-בוש - 40 משאיות, Sysco - כ-50 משאיות, פפסיקו - 100 משאיות, ו-United Parcel Service - כ-125 משאיות.
אב טיפוס ותוכניות

בנובמבר 2017 אמר מאסק כי הסמי תופעל על ידי ארבעה מנועים חשמליים מן הסוג המשמש את טסלה מודל 3. שתי תצורות המצבר כוללים טווח נסיעה של 480 ק"מ ו-805 ק"מ.
מיקום משטח הסוללות מתוכנן להיות מתחת לרצפת תא הנהג, ומשוך לאחור אל משטח הגלגלים. בטסלה אומרים שהסמי יוכל להאיץ מ-0 ל-100 קמ"ש ב-5 שניות (ללא מטען), ושתחזוקת משאית זו תהיה יותר פשוטה מאשר זו של משאית דיזל.
באב-הטיפוס שהוצג בנובמבר, מושב הנהג היה ממוקם במרכז תא הנהג. המשאית מציגה מסך מגע נפרד בכל צד של ההגה, וללא שום מכשירים אחרים ולוחות. מאסק אמר כי השמשה תהיה חסינת ירי.
תחרות

לחברות אחרות יש גם כן פיתוח משלהם למשאיות חשמליות, מתוכם: קבוצת פולקסווגן, Einride, Thor Trucks ,Cummins, דיימלר AG, ניקולה מוטור, טויוטה,  BYD, קנוורת', Proterra, Inc. ו-Uber.
לשוק המשאיות החשמליות יש פוטנציאל רווח גבוה, וזאת משום שרוב הסחורות בעולם מובלות באמצעות משאיות (יותר מאניות ומטוסים יחדיו) לדוגמה: בארצות הברית נוטלות המשאיות כ-70% מסך כל ההובלות במדינה. כמו כן עלות החשמל ברוב המקומות זולה יותר בהשוואה למחירי הדלק, מה שיוצר יתרון משמעותי לחברות גדולות, כמו כן למשאית חשמלית יש עלות תחזוקה זולה משמעותית בהשוואה לעלות התחזוקה הגבוהה של מנועי הבעירה הפנימית.
הערות שוליים

↑  Kirsten Korosec, Tesla delays Semi truck to 2022; Cybertruck back-burnered for Model Y, TechCrunch, ‏27 ביולי 2021 (באנגלית)
↑  Bhuiyan, Johana (20 ביולי 2016). "Elon Musk's Master Plan: Solar power, Tesla trucks, self-driving cars and car-sharing". Recode. {{cite news}}:  (עזרה)
↑  Lambert, Fred (3 במאי 2017). "Tesla Semi is using 'a bunch' of Model 3 electric motors, says Elon Musk". Electrek. {{cite news}}:  (עזרה)
↑  Lambert, Fred (13 באפריל 2017). "Tesla Semi all-electric truck to be unveiled in September and be 'next level', says Elon Musk". Electrek. {{cite web}}:  (עזרה)
↑  Lambert, Fred (26 בנובמבר 2017). "Tesla's VP of Trucks talks about new electric semi, weight, charging, and more". Electrek. {{cite news}}:  (עזרה)
↑  Holley, Peter (17 בנובמבר 2017). "Tesla's latest creation: An electric big rig that can travel 500 miles on a single charge". The Washington Post. {{cite web}}:  (עזרה)
↑  Harris, Mark (20 בנובמבר 2017). "More Logical Than Ludicrous: Tesla Semi Will Need to Deliver Reliability". Car and Driver. {{cite news}}:  (עזרה)
↑  Tung, Liam (24 בנובמבר 2017). "Tesla's all-electric Semi truck: Prices start at $150,000 and you can reserve one today". ZDNet (באנגלית). {{cite news}}:  (עזרה)
↑  "Tesla Semi receives important order of 100 electric trucks from PepsiCo". 12 בדצמבר 2017. {{cite web}}:  (עזרה)
↑  "Tesla Semi will deliver beer – Budweiser orders 40 electric trucks". 7 בדצמבר 2017. {{cite web}}:  (עזרה)
↑  "Tesla Semi receives large order of 50 electric trucks from Sysco". 8 בדצמבר 2017. {{cite web}}:  (עזרה)
↑  Smith, Jennifer (2017-11-28). "Tesla Truck Gets an Order from DHL as Shippers Give Elon Musk's New Vehicle a Try". Wall Street Journal (באנגלית אמריקאית). ISSN 0099-9660. נבדק ב-2017-11-29.
↑  "Tesla Semi receives another record order of 125 electric trucks from UPS". 19 בדצמבר 2017. {{cite web}}:  (עזרה)
↑  Davies, Alex (16 בנובמבר 2017). "Elon Musk Has Unveiled Tesla's All-Electric Semitruck". Wired. {{cite news}}:  (עזרה)
↑  O'Dell, John (2017-11-17). "Elon Musk Unveils Superfast, 500-mile Range Tesla Electric Semi-Truck". Trucks.com. נבדק ב-2017-11-17. He provided no pricing information or specifics as to horsepower or torque figures.
| חברת טסלה |
| --- | --- | --- |
| דגמים | מודל 3 • מודל Y • מודל X • מודל S • רודסטר • סייברטראק • סמי • סייברקוואד • סייברקאב |  |
| מפעלים | פרימונט • גיגה נבדה • גיגה שאנגחאי • גיגה ברלין • גיגה ניו יורק • גיגה טקסס |  |
| אנרגיה | טסלה אנרג'י (SolarCity) • טסלה מגה-פק • פאוורוול |  |
| טכנולוגיה | Giga Press |  |
| אנשי מפתח | אילון מאסק |  |
שני דגמי המשאית
חאבייר קלמנטה

חאבייר קלמנטה לאסרו (בספרדית: Javier Clemente Lázaro; נולד ב-12 במרץ 1950 בברקלדו) הוא כדורגלן עבר ספרדי ששיחק בעמדת הקשר, וכיום מאמן כדורגל.
קלמנטה, שזכה לכינוי הבלונדיני מברקלדו (בספרדית: El Rubio de Barkaldo), שיחק באתלטיק בילבאו אך פרש בגיל צעיר עקב פציעה. הוא עבר לקריירת אימון ענפה שכללה בין היתר את נבחרות ספרד, סרביה וקמרון, וכן קבוצות מהליגות הבכירות בספרד ובצרפת.
שיאיו כמאמן היו הזכיות בשתי אליפויות ספרד רצופות עם אתלטיק בילבאו, ואימון נבחרת ספרד בשני טורנירי מונדיאל ובאליפות אירופה.
קריירת משחק

קלמנטה החל את דרכו בקבוצה מקומית בעיר הולדתו ברקלדו, עד שהצטרף ב-1966, כשהיה בן 16, לקבוצת הנוער של אתלטיק בילבאו. הוא החל לשחק במדי הקבוצה הבוגרת בעונת 1968/1969, והיה שותף לזכייתה בגביע הספרדי באותה עונה. הוא פתח בהרכב הקבוצה למשחק הגמר, שהסתיים בניצחון 0–1 על אלצ'ה. עונה אחר כך, ב-23 בנובמבר 1969, במסגרת משחק חוץ מול סבאדל, נפצע קלמנטה באופן קשה ברגלו, ונעדר ארבעה חודשים רצופים מהמגרשים. הוא חזר לפני תום העונה למספר מצומצם של הופעות וסייע לקבוצתו לסיים במקום השני בטבלה, מרחק נקודה בלבד מהאלופה אתלטיקו מדריד. אמנם, הוא לא הצליח לשוב לכושר משחק מלא. עונה אחר כך הוא רשם 12 הופעות ליגה בלבד, ועבר ארבעה ניתוחים שלא צלחו במלואים. הוא ניסה לחזור לכושר משחק בקבוצת המילואים במהלך עונת 1973/1974, אך לאחר שבע הופעות בלבד פרש מכדורגל, כשהוא רק בן 24. קריירת המשחק של קלמנטה הסתיימה עם 54 הופעות ליגה, מתוכן 47 בליגה הבכירה, בהן כבש שבעה שערים.
קריירת אימון > השלבים המוקדמים

מיד לאחר פרישתו ממשחק, פנה קלמנטה לקריירת אימון, על אף שהיה בן 25 בלבד. הוא החל לאמן בקבוצת ארנס גצ'ו באזור הולדתו, והעפיל עם הקבוצה מהליגות המחוזיות לליגה הרביעית בעונת הבכורה שלו על הקווים. עונה אחר כך הוביל את קבוצת בסקוניה לעלייה לליגה השלישית, אך לא הצליח לשרוד עימה בליגה עונה אחר כך.
בעונת 1980/1981 חזר לקבוצת נעוריו, אתלטיק בילבאו, כמאמן קבוצת המילואים. הוא הוביל אותה לעונה מרשימה בליגה השלישית, שם סיימה הקבוצה במקום השלישי, כשמקדימות אותה רק הקבוצות הבכירות בליגה, עבורן היה זה ביקור נדיר בליגה השלישית, דפורטיבו לה קורוניה וסלטה ויגו.
קריירת אימון > קדנציה ראשונה בבילבאו ובאספניול

הצלחתו כמאמן קבוצת המילואים הביאה את קלמנטה בן ה-31 בלבד לתפקיד מאמן אתלטיק בילבאו. הקבוצה, שעונה קודם לכן סיימה במקום התשיעי בליגה, נהנתה משילוב מוצלח בין ותיקים, כמו אנדוני גויקוצ'יאה, וצעירים כמו אנדוני זוביזרטה, והתחברה לכדי קבוצה חזקה ואיכותית שתפסה את מקומה בצמרת. קלמנטה הוביל את בילבאו למקום הרביעי בעונת הבכורה שלו, ועונה אחר כך הוביל אותה לזכייה באליפות ספרד לראשונה מאז 1956, בפער של נקודה מריאל מדריד. עונה אחר כך הוביל קלמנטה את בילבאו לאליפות שנייה ברציפות, הפעם בזכות פער שערים עדיף בשער אחד בלבד מריאל מדריד. באותה עונה התפתחה יריבות קשה בין ברצלונה לבין בילבאו. במהלך העונה התפתח סכסוך בין קלמנטה לבין מאמנה של ברצלונה, ססאר לואיס מנוטי הארגנטינאי. מנוטי תקף את סגנון המשחק שהנחיל קלמנטה, וכינה אותו הגנתי והרסני. קלמנטה ביטל את טענותיו של מנוטי, בכך שכינה אותו רודף שמלות מזדקן. האיבה בין הקבוצות באותה עונה צברה תאוצה כבר במחזור הרביעי של העונה, כשהשתיים נפגשו בקאמפ נואו. בדקה ה-59, במצב של 0–2 לברצלונה, נפצע בצורה חמורה כוכבה הארגנטינאי של ברצלונה, דייגו מראדונה, פציעה שגרמה לו להיעדר כשלושה חודשים מהמגרשים. ברצלונה המשיכה לניצחון של 0–4. מראדונה נקם את הפציעה בסיבוב השני, במסגרת המחזור ה-21, כשכבש צמד בניצחונה של ברצלונה 1–2 על בילבאו. הקבוצות נפגשו בפעם האחרונה לעונה במסגרת גמר הגביע הספרדי. בילבאו גברה 0–1 על ברצלונה והשלימה זכייה בדאבל, והעימות בין הקבוצות הגיע לשיאו, במה שהחל בהצהרות פרובוקטיביות לפני המשחק והסתיים בקטטה שהחל מראדונה עם שריקת הסיום וגררה לתוכה את כל שחקני שתי הקבוצות. עונה אחר כך הסתיים רצף האליפויות של קלמנטה ובילבאו, שסיימה במקום השלישי. במהלך עונת 1985/1986 נקלע קלמנטה לסכסוך מתמשך עם כוכב הקבוצה מנואל סראביה. לבסוף החליט המאמן לגרוע את השחקן מהסגל. הנהלת הקבוצה דחקה במאמן לחזור בו מהחלטתו, וסירובו הוביל לסיום דרכו בקבוצה ב-25 בינואר 1986. ההחלטה לא התקבלה בעין יפה בקרב שחקני הקבוצה, וחלקם אף מחה בגלוי כנגד ההחלטה.
לקראת עונת 1986/1987 התמנה קלמנטה לתפקיד מאמן אספניול. עונת הבכורה שלו בקבוצה הייתה מוצלחת, כשהוביל את אספניול למקום השלישי בטבלה, הגבוה ביותר של המועדון בכל הזמנים. עונה אחר כך, במקביל לירידה משמעותית ביכולתה בליגה שהובילה אותה למקום ה-15 בסיום העונה, הוביל קלמנטה את אספניול לגמר גביע אופ"א לראשונה בתולדותיה. הקבוצה הדיחה, בין היתר, את בורוסיה מנשנגלדבך, מילאן, אינטר מילאנו וקלאב ברוז', והגיעה למפגש גמר כפול מול באייר לברקוזן. אספניול גברה 0–3 על לברקוזן במשחק הראשון שהתקיים בביתה, ושמרה על שוויון 0-0 במחצית משחק הגומלין שקירב אותה לתואר. אמנם, התעוררות של לברקוזן הובילה אותה לניצחון 0–3, ולניצחון בדו-קרב בעיטות עונשין. קלמנטה לא הצליח למנף את ההצלחה האירופית עונה אחר כך, והקבוצה נקלעה לקרבות תחתית. קלמנטה פוטר מתפקידו במרץ 1989, כחודשיים לסיום העונה, שבסיומה ירדה אספניול לליגת המשנה. פיטוריו הגיעו בעקבות הצהרתו בעיתונות כי הוא מטיל ספק ביכולתם ובתשוקתם של חלק משחקני הקבוצה.
לקראת עונת 1989/1990 החל קלמנטה לאמן את אתלטיקו מדריד, אך משלא הצליח לקרוא תיגר על התואר, סיים את דרכו בקבוצה ב-27 בפברואר 1990, לאחר 27 משחקים בלבד. בזמן פיטוריו הייתה אתלטיקו במקום השני בליגה, והיא סיימה את העונה רק במקום הרביעי.
קריירת אימון > קדנציה שנייה בבילבאו ובאספניול

לקראת עונת 1990/1991, חזר קלמנטה לקדנציה שנייה בבילבאו. במהלך הקדנציה הוא שבר את שיא המשחקים למאמן בקבוצה. אמנם, קלמנטה לא הצליח לשחזר את הישגי הקדנציה הראשונה, והקבוצה נקלעה לחלק התחתון של הטבלה, מה שגרר את פיטוריו לאחר 26 מחזורים בלבד.
קלמנטה חזר למגרשים בינואר 1992, לאחר 19 מחזורים בעונת 1991/1992, לקדנציה שנייה באספניול. הקבוצה הייתה שקועה בקרבות תחתית, וצברה עד אז שני ניצחונות ליגה בלבד. קלמנטה הוביל את הקבוצה לשני ניצחונות כבר בשני משחקי הליגה הראשונים שלו בתפקיד, ובסך הכל עד לסיום העונה הוביל אותה לעשרה ניצחונות ושישה הפסדים בלבד ב-20 משחקים על הקווים. אספניול ניצלה מירידה במרחק נוח של חמש נקודות מהקו האדום.